- Напрыклад, не ўсе бітвы Т. Касцюшкі былі пераможнымі і не ўсе планы ўдалымі, а ў народнай традыцыі існуе патрэба толькі ўхваляць героя, не ўнікаючы ў гістарычныя падрабязнасці. Яшчэ ў 1792 г. Касцюшка прайграў важную бітву з праціўнікамі польскага караля пад Дубенкай. Другі прыклад - шырока вядомы выезд Касцюшкі ў ЗША і яго ўдзел у змаганні за незалежнасць адбыўся не з палітычных прычын, а з самай надзённай патрэбы зарабіць грошай, каб магчы ажаніцца з каханай Людвікай Сасноўскай, якую бацькі не хацелі аддаць замуж за незаможнага капітана польскага войска.